प्राकृतिक रंगों से ठाकुरजी के साथ खेली होली
श्रीनाथ हवेली, श्री द्वारिकाधीश हवेली में हुआ महोत्सव, 8 को कंुज, 10 को सजेगा फूल बंगला
ढप बाजे कुंअर किशोरी के ढप बाजे.. ऐरी ढप बाजे, अंबे ढप बाजे। ऐसे संग सखी रंग भीनी, छैल छबीली गोरी के हां ढप बाजे। ब्रज की तो लाज मुकुट तारे, चंदा-सूरज तेरो ध्यान धरत है नख लख तारे। इंद्र ने कोप कियो ब्रज ऊपर, तब गिरवर ने नख पर धारे। पुरुषोत्तम प्रभु की छवि निरिखर, गाय गोप के रखती...जैसे भजनों के साथ गुरुवार को भक्तों ने ठाकुर जी के साथ होली खेली। सराफा बाजार स्थित श्रीनाथ हवेली व पारख जी का बाड़ा स्थित श्री द्वारिकाधीश हवेली में होलिका उत्सव शुरू हो गया।
हालांकि इन मंदिरों में होली का पर्व बसंत पंचमी से शुरू हो जाता है। लेकिन होली का त्योहार नजदीक आते ही रंगों का उत्सव और अधिक छाने लगता है। श्रीनाथ जी को गुलाल की होली सबसे ज्यादा पसंद है। सराफा बाजार स्थित श्रीनाथ हवेली के सेवादार यमुनेश महाराज ने बताया कि फुलैरा दौज को गुप्त मनोरथ का आयोजन हुआ था। इसमें राधा जी श्रीकृष्ण के साथ होली खेलती हैं। 8 मार्च एकादशी को ठाकुर जी का कुंज होगा। 10 मार्च को बंगला सजाया जाएगा। चतुर्दशी व पूर्णिमा को भगवान भक्तों के साथ होली खेलेंगे।
होली पर कब क्या होगा
सुबह 8.15 बजे मंगला आरती सुबह 10.15 बजे ठाकुर जी का शृंगार 11.30 बजे राजभोग व होली उत्सव
होली के दौरान सफेद पोशाक में रहते हैं भगवान : द्वारिकाधीश हवेली के मुखिया गोपाल व्यास ने बताया कि ठाकुर जी को होली महोत्सव के दौरान सफेद पोशाक के साथ घेरदार बाग, चाकदार बाग मुकुट व कंगन पहनाए जाते हैं। साथ ही भक्त भी सफेद ड्रेस पहनकर होली खेलने आते हैं। होली पर शृंगार के साथ भगवान को सूखी मेवा का भोग लगाया जाता है।
होलाष्टक के साथ भगवान का उलाहना होगा: 5 मार्च को होलाष्टक के साथ उलाहना दिया जाता है। जिसमें भजन नंद जू गोरे, यशोदा मैया गोरी तुम क्यों कारे-कारे। एेसो बसंत मत खेलो रे मोहन, का कहेंगी सखी सब संगकी, मत पकरो कर सो कर मेरो, मत छुओ अंगिया मेरे अंग की, मत खेलो घूंघट पट प्यारे, मत मारो पिचकारी रंग की...भजन सुनाए जाते हैं।
सराफा बाजार स्थित श्रीनाथ हवेली में भगवान ठाकुरजी के साथ होली खेलते भक्त।
होली महोत्सव शुरू
awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva